Dialogmøte med TIK. 29.05.2024
Tilstede:
Tone Druglitrø, forskningsleder TIK
Gro Stuland Skorpen, stipendiat 
Benjamin Donald Smith, offentlig sektor ph.d.-kandidat
Lara Kristiansen, ph.d.-rådgiver, TIK

Lars Tjelta Westlye, forskningsdekan
Ida Rudi Bellizia, seniorrådgiver, fak.adm,
Ingebjørg Hovde, seniorrådgiver, fakultetsadministrasjonen (referent)



· Hvordan kan dere på enheten inkludere eksternfinansierte ph.d.-kandidater bedre?
Ph.d.-kandidater som sitter med helt egne prosjekter må inkluderes i fagmiljøet. Ph.d.-kandidater med ekstern arbeidsgiver må få hjelp til å finne sitt fagmiljø. Ph.d.-kandidatene har mange felles møtepunkter ved TIK. 
· Forskningsgruppene har ukentlige møteplasser hvor alle ph.d.-kandidatene er invitert.
· Det lagt opp til obligatoriske seminarer som gir studiepoeng, i tillegg til individuell midtveisevaluering og sluttseminar. 
· Det er ph.d.-lunsjer en gang i måneden. 
· Det er også publiseringslunsj som er felles for alle ansatte. Der presenterer man nye publikasjoner, og ph.d.-kandidater møter også. 
· Ph.d.-kandidater med eksterne arbeidsgivere inviteres til alle sosiale arrangementer, også julebord og sommerfest. 

Krav om at hovedveileder skal være ved TIK. Ph.d.-kandidatene på møtet er fornøyd med hvordan TIK inkluderer eksternfinansierte ph.d.-kandidater. 

Det er ikke alltid like god oppmøte av ph.d.-kandidater på midtveis og sluttseminarene. Dette er fordi ikke alle ph.d.-kandidatene opplever at det er relevant for deres forskning. Dette ønsker senteret å jobbe med. I tillegg til den funksjonen midtveis- og sluttseminarer har for hver enkelt PhD student, ønsker TIK å styrke midtveis- og sluttseminarer som felles arena for PhD studentgruppen for å få bredt innblikk i kvalitetskravene for PhD avhandlinger i sine felt. 

TIK har 27 aktive kandidater. Senteret har 4 KD stillinger. 

· Hvordan kan vi på fakultetet inkludere eksternfinansierte ph.d.-kandidater bedre?
TIK opplever at jobben til fakultetet er å sørge for at infrastukturen ligger til rette for at TIK kan gjøre jobben. Jobben må gjøres lokalt.


· Vi (og programrådet) har tatt noen grep i SV9108 Philosophy of Social Science for å gjøre emnet mer relevant for ph.d.-kandidater ved alle retninger. Vi har et kontinuerlig fokus på dette emnet, slik evalueringsrapporten påla oss å ha. Har dere noen formening om hvordan emnet opplevdes for kandidatene deres som tok emnet vår 2024?

TIKs ansatte er veldig interessert i å bidra inn i emnet og delta i arbeidsgruppen.
Dette emnet spiller ut alle forskjellene ved fakultetet. Kanskje synliggjøring av disse forskjellene bør økes i emnet? 

Ved en uformell rundspørring ble det klart at ph.d.-kandidatene som har tatt emnet ved siste gjennomføring var mer positive enn kandidater som har tatt det tidligere. 


· Hvordan fungerer ph.d.-utvalget deres? Oppfyller det kvalitetssystemets formulering om at det «skal finnes møteplasser og arenaer der representanter for vitenskapelig ansatte, studenter/ph.d.- kandidater, administrasjon og ledelse i felleskap kan identifisere utfordringer og muligheter i oppfølgingsarbeidet og dele kunnskap og erfaringer»?

Vi har ledelse, administrative, vitenskapelige og en intern og ekstern phd.-kandidat. Vi har møter en gang i semesteret. Ph.d.-kandidatene har lite kjennskap til at vi finnes, så det brukes litt varierende foreløpig. Dette er noe TIK vil jobbe med fremover. 

· Hvordan fungerer veilederopplæring for dere?
TIK har veilederforum en gang i semesteret. Interne og eksterne veiledere inviteres. Flere veiledere er i utlandet, så de deltar digitalt. 

Veilederseminaret på fakultetsnivå er populært. Veiledere er fornøyd med dette.  TIK ønsker også en digital versjon av fakultetets veilederseminar.

Ph.d.-kandidatene er veldig avhengige av at veilederne har god kompetanse. Viktig at det dyrkes som en kompetanse. 


